·Ajakohastada asjakohasel juhul IV lisa, et võtta arvesse sõidukikategooriate muutust tulenevalt tüübikinnitust käsitlevate õigusaktide muudatustest, ilma et see puudutaks käesoleva direktiivi kohaldamisala.

·Ajakohastada vajaduse korral ainult sõidukikategooriate tähiseid, kui sõidukikategooriaid muudetakse tulenevalt tüübikinnitust käsitlevate õigusaktide muudatustest, ilma et see puudutaks ülevaatuste ulatust ja sagedust.

Komisjon ei ole veel kasutanud oma volitusi ühegi kõnealuse kolme direktiivi puhul. Järgmises tabelis on esitatud asjaomaste volituste alusel võetavad konkreetsed meetmed.

Direktiivi 2014/45/EL artikliga 17, direktiivi 1999/37/EÜ (muudetud direktiiviga 2014/46/EL) artikliga 6 ja direktiivi 2014/47/EL artikliga 21 on komisjonile antud õigus võtta vastu delegeeritud õigusakte. Need volitused on antud komisjonile viieks aastaks alates 19. maist 2014 ning neid tuleks automaatselt pikendada sama pikaks ajavahemikuks.

Direktiivi 2014/45/EL artiklis 17 sätestatud volitusi, nagu on osutatud eespool, ei ole kasutatud. Võttes siiski arvesse sõidukikategooriate nimetuste muutumist tüübikinnitust käsitlevate õigusaktide (määrus (EL) 2018/858) muutmise tõttu, peaks komisjon kasutama seda volitust delegeeritud õigusakti vastuvõtmiseks.

Katsemeetodid jäid samaks, mistõttu puudus vajadus kasutada selle punktiga seotud volitusi.

Kui pärast maksumusele ja kasule antud positiivset hinnangut kontrollitavate aspektide loetelu, meetodite, ülevaatuse mitteläbimise põhjuste ja puuduste hindamise osas muutuvad tüübikinnitusega seotud kohustuslikud nõuded liiklusohutus- ja keskkonnaalastes liidu õigusaktides, kavatseb komisjon kasutada volitust kohandada direktiivi 2014/45/EL I lisa punkti 3.

Lõpule on viidud uuring, milles hinnati, kas eCalli lisamine Euroopa Liidu perioodiliste kontrollide süsteemi on kulutõhus, ning uuringus soovitati lisada eCall direktiivi 2014/45/EL I ja III lisasse. Sellega seoses kavatseb komisjon luua eksperdirühma, et saada delegeeritud õigusakti ettevalmistamiseks nõu liikmesriikidelt ja teistelt asjaomastelt sidusrühmadelt.

Eespool osutatud direktiivi 1999/37/EÜ artiklis 6 sätestatud volitusi ei ole kasutatud, sest liit ei ole laienenud ja asjakohastes tüübikinnitust käsitlevates õigusaktides (direktiiv 2007/46/EÜ) esitatud vastavustunnistuste sisu ei ole muutunud.

Nagu eespool osutatud, ei ole direktiivi 2014/47/EL artiklis 21 sätestatud volitusi kasutatud, kuid sarnaselt direktiiviga 2014/45/EL on komisjonil kavas kasutada volitusi sõidukikategooria nimetuse (T5-kategooria sõidukid) ajakohastamisekstüübikinnitust käsitlevate õigusakti (määrus (EL) 2019/519) muutmise tõttu. Eespool nimetatud eksperdirühm annab nõu ka selleks, et valmistada ette delegeeritud õigusakt sõidukikategooriate nimetuste ajakohastamiseks direktiivides 2014/45/EL ja 2014/47/EL. Kuna katsemeetodid ning kontrollitavate aspektide loetelu, meetodite, ülevaatuse mitteläbimise põhjuste ja puuduste hindamine on jäänud samaks, ei ole muid volitusi kasutatud.



4. Kokkuvõte

Käesoleva aruandega täidab komisjon direktiivi 2014/45/EL artikli 18 lõike 2, direktiivi 1999/37/EÜ artikli 7 lõike 2 ja direktiivi 2014/47/EL artikli 22 lõike 2 kohast aruandekohustust.

Komisjon kutsub nõukogu ja Euroopa Parlamenti üles käeolevat aruannet teadmiseks võtma.